Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: szóló 1997. évi LXXXII. törvény alapján történő vagyonkezelés.
Paragraph Index: 402

c) oszlopokat tartalmaz. Az egyes sorokban a külföldi pénznemben fennálló (valuta vagy deviza) követelések, illetve kötelezettségek — a mérlegnél előírt árfolyamon — forintra átszámított összegét kell a devizaoszlopban szerepeltetni. A konvertibilis és nem konvertibilis forint-követeléseket és kötelezettségeket a forint oszlopban kell kimutatni, hasonlóan a devizával kapcsolatos, de forintban fennálló állományokhoz. A Mérleg eszköz-, illetve forrásoldalán a számvitel előírásai alapján negatív összegként szerepeltetendő állományokat (eszköz oldali céltartalékok, illetve be nem fizetett jegyzett tőke) negatív előjellel, az eredménytartalék és eredményadatokat előjel helyesen kell jelenteni. A határidős tőzsdei ügyletek hó végi árkülönbözetének összegét nem kell időbelileg elhatárolni az eredményszámlákkal szemben, mivel a számviteli szabályok szerint év végén kell számításba venni. Egyes tételek részletezése a számvitelben meghatározott — az anya- és leányvállalatok, a közös vezetésű vállalkozások, a társult vállalkozások —, illetve egyéb csoportosítás szerint történik. Ha a befektetési vállalkozásnak nincs kapcsolódása, akkor a tételre vonatkozó állományt az egyéb sorban kell kimutatni. A megbízásra végzett befektetési szolgáltatási tevékenységhez kapcsolódó tételek külön soron szerepelnek.

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes